དེ་སྔར་ས་འདིའི་མི་དམངས་ཚོས་རྒྱལ་བ་ཀརྨ་པ་མཆོག་ས་འདིར་ཕེབས་འཐུས་ཆོག་པའི་རེ་ཞུ་དང་ངོ་རྒོལ་ཐེངས་མང་བྱས་རུང་རྒྱ་གར་གཞུང་གིས་ད་བར་ཕེབས་གཅུག་མེད།གནས་ཚུལ་འདི་གུས་པས་དེ་སྔ་ནས་གོ་ཐོས་བྱུང་ཡང་ཀརྨ་མ་མཆོག་རང་གི་དགོན་པ་ཞིག་ཏུ་ཕེབས་མ་ཐུབ་པ་ནི་ཁོང་ལ་དེ་ཙམ་གལ་ཆེན་ཞིག་དང་ས་འདིའི་མི་དམངས་ཀྱི་གྱོང་གུད་ཆེན་པོ་ཞིག་མ་རེད་དྲན་མྱོང་།འོན་ཀྱང་ད་རེས་དངོས་སུ་འདིར་ཡོང་དུས་རྒྱལ་བ་ཀརྨ་པ་དགོན་པ་ཞིག་ཏུ་ཕེབས་ཐུབ་མིན་གྱི་གནད་དོན་ཞིག་མ་ཡིན་པར་མི་རིགས་ཤིག་གི་རིག་གཞུང་ཉར་ཚགས་དང་ཆོས་ལུགས་སྲ་བརྟན།ཡུལ་སྲོལ་གོམས་གཤིས་བཅས་གནས་ཐུབ་མིན་གྱི་གནད་དོན་ཞིག་ལ་ཐུག་འདུག་པ་སྙམ།